Марат Салават улы Гатин

Бу Казан тарихчысы турында мәкалә, Россотрудничество хезмәткәре турында моннан укыгыз

Марат Гатин, Марат Салават улы Гатин (1976 елның 3 июле, Маҗарстан) ― тарих фәннәре кандидаты (2006), Казан (Идел буе) федераль университеты доценты (2008 елдан).

 Тәрҗемәи хәле 
1976 елның 3 июлендә Маҗарстанда, әтисе капитан Салават Ибраһим улы шул илдә хәрби хезмәттә булганда туган. Әнисе Нурсинә Габсәләм кызы Чирмешән районы Туймәт авылыннан. Сеңлесе Алсу Салават кызы (29.08.1982), Казан дәүләт медицина институтын тәмамлаган табиб-перфузиолог.

Марат Салават улы Маҗарстан һәм Сембер мәктәпләрендә һәм Казан дәүләт университетының тарих факультетында (1993―1998 еллар) белем алган. КДУ аспирантурасын тәмамлаган. Профессор Искәндәр Гыйләҗев һәм доцент Р. А. Шәйхиев җитәкчелегендә фән белән шөгыльләнеп, татар халкының Алтын Урда чорыннан соңгы тарихын өйрәнә. 2006 елда тарих фәннәре кандидатлыгына диссертация яклаган. Диссертация исеме: «XIX-XX гасырлар алман тарихи язмаларында Җучи олысы һәм Көнчыгыш Аурупаның Урдадан соңгы  дәүләтләре тарихы проблемалары» () Диссертации России .

2001―2003 елларда ― Татарстан китап нәшриятында фәнни-популяр әдәбият редакциясе җитәкчесе.

2003 елдан ― Казан дәүләт университетының татар халкы тарихы һәм мәдәнияте кафедрасы (2011 елдан КФУ Халыкара мөнәсәбәтләр институтының Тарих фәннәре һәм Бөтендөнья мәдәни мирасы югары мәктәбенең Татарстан тарихы кафедрасы) доценты.

2013 елның 12 апреленә кадәр – Татарстан Республикасы Фәннәр академиясенең Ш. Мәрҗани исемендәге Тарих институты М. А. Госманов исемендәге Алтын Урда һәм татар ханлыгын тикшерү үзәге фәнни хезмәткәре  Гатин Марат Салават улы. tataroved.ru.

 Фәнни кызыксынулар өлкәсе 
Тарих, мәдәният, чыганаклар белән эшләү, төрки-татар дәүләтләренең тарихы. 40 тан артык фәнни хезмәт авторы. Бертольд Шпулерның Мәңге Тимер турындагы  китабын алман теленнән тәрҗемә иткән.

 Әдәбият 
 Гатин Марат Салават улы. // Ясәви Шәмсетдинов. Туймәтем – туган ягым. К.: «Идел-пресс», 2010 ел, 211нче бит. ISBN 978-5-85247-370-7

 Сылтамалар 
  Гатин Марат Салаватович.  Сайт КФУ
  Гатин Марат. facebook.com

 Искәрмәләр 

Төркем:Татар галимнәре
Төркем:Татарстан галимнәре
Төркем:Татар тарихчылары
Төркем:Татарстан тарихчылары
Төркем:Тарих фәннәре кандидатлары
Төркем:Казан дәүләт университетын тәмамлаучылар
Төркем:Казан университеты укытучылары